زلزلہ کشمیر 2019ء

زلزلہ کشمیر 2019ء 24 ستمبر 2019ء کو پاکستان میں آزاد کشمیر کے تمام شہروں میں محسوس کیا جانے والا سال 2019ء کا سب سے بڑا زلزلہ تھا  جس کی شدت ریکٹر اسکیل پر 5.6 تھی۔26 ستمبر کی اطلاعات کے مطابق اِس زلزلے سے ضلع میرپور میں 38 افراد جاں بحق اور 723 افراد زخمی ہوئے۔ علاوہ ازیں اِس زلزلے کو پاکستانی پنجاب، کشمیر، بھارت کے شمالی علاقوں بالخصوص اُترا کھنڈ، بھارتی پنجاب اور نئی دہلی میں بھی محسوس کیا گیا۔

زلزلے کے بعد دوسرا زلزلہ 
26 ستمبر 2019ء کو پاکستان کے معیاری وقت کے مطابق دوپہر 12 بجکر 30 منٹ پر میرپور شہر میں4.7 ریکٹر اسکیل کا زلزلہ دوبارہ محسوس کیا گیا جس سے میرپور شہر میں 67 افراد زخمی ہوئے۔ اِس زلزلے کی زمینی گہرائی 10 کلومیٹر تھی۔

نقصانات 
اِس زلزلے سے ضلع میرپور اور ضلع بھمبر میں 135 مکانات منہدم ہوئے اور 319 مکانات کو جزوی نقصان پہنچا۔ دینہ سے میرپور جانے والے قومی شاہراہ جاتلاں روڈ 14 کلومیٹر تک اِس زلزلے میں مکمل طور پر تباہ ہوگئی۔ قومی ادارہ برائے بندوبستیٔ آفات کے مطابق اِس زلزلے سے زیادہ نقصان جہلم اور ضلع میرپور میں ہوا ۔ جہلم میں اپر جہلم نہر کے بند ٹوٹ جانے کے باعث نہر کا پانی مختلف دیہات میں داخل ہوگیا۔ لیکن جلد ہی پاک فوج کے دستوں نے اِس نہر کی مرمت کردی جس سے اُس نہر کا پانی دیہات میں داخل ہونے سے رک گیا  سرکاری اطلاعات کے مطابق اِس زلزلے میں منگلا ڈیم محفوظ رہا لیکن اُس کا پاور ہاؤس (بجلی گھر) بند کردیا گیا جس سے قومی ادارہ بجلی کو 900 میگاواٹ کا نقصان اُٹھانا پڑا۔

مزید دیکھیے 
 پاکستان میں آنے والے زلزلوں کی فہرست

حوالہ جات 

حالیہ واقعات
2019ء کے زلزلے
پاکستان میں زلزلے
پاکستان میں ستمبر 2019ء کے واقعات
آزاد کشمیر میں اکیسویں صدی
آزاد کشمیر میں آفات